**Kopsavilkums**

Kopsavilkums sniedz informāciju par Izglītības un zinātnes ministrijas deleģētajiem valsts pārvaldes uzdevumiem **2021. gadā**, lai īstenotu Diasporas likuma 11.panta pirmās daļas 2.punktā Izglītības un zinātnes ministrijai doto uzdevumu nodrošināt pastāvīgu un sistemātisku atbalstu diasporas bērnu neformālās interešu izglītības un latviešu valodas nometņu organizēšanai Latvijā un ārvalstīs, un atbilstoši Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 46.punktā noteiktajam.

**Īstenotais uzdevums un tā veicējs**

Biedrība “Īrijas Latviešu nacionālā padome” (ĪLNP) laika posmā **06.–11.04.2021**. un **25.–30.10.2021.** īstenojusi līgumā noteikto uzdevumu – izstrādājusi mācību plānu (36 mācību stundas), balstoties uz Valsts izglītības satura centra izstrādātajām diasporas izglītības satura vadlīnijām, iekļaujot kultūras un vēstures nodarbības, kā arī ir organizējusi un **īstenojusi nometni Īrijā latviešu diasporas jauniešiem latviešu valodas apguvei.**

|  |  |  |
| --- | --- | --- |
| **Valsts budžeta finansējums** | **Plānotais** | **Faktiski izlietotais**  (īstenošanas laiks) |
| **Avots:** 04.00.00 “Valsts valodas politika un pārvade” | EUR 14 227.48 | EUR 14 227.48  (06.–11.04.2021.) |
| EUR 14 227.48 | EUR 14 227.48  (25.–30.10.2021.) |

**Apraksts un vērtējums**

Latviešu valodas apguves nometne īstenota Droghedā, Īrijā, no **2021. gada 6. aprīļa līdz 11. aprīlim** – 21 latviešu diasporas jaunietim (12-18 gadi) ir organizēta latviešu valodas prasmes pilnveide B1 līmenī (36 mācību stundas). Rudens periodā īstenota nometne no **2021. gada 25. oktobra līdz 30.oktobrim –** 24latviešu jauniešiem (13-17 gadi),notikusi valsts valodas prasmes pārbaude (VVPP kārtoja 24 jaunieši).

Mācību plāna tēmas (apakštēmas): “Nekad nav par vēlu”, “Starp savējiem”, “Kad beidzas darba diena”, “Skaistums un veselība”; “LAIPA A2” un “LAIPA B1” tēmas – “Zeme, gaiss, ūdens”, “Tehnikas un informācijas laikmets”, “Amatu un piedzīvojumu meistari”, “Kļūsti laimīgs” un “Brīnumainā un noslēpumainā Latvija”; organizētas brīvā laika nodarbības (sporta nodarbības – basketbols, badmintons, futbols, skrituļdēļošana).

ĪLNP bija izvērtējusi Covid-19 ārkārtējās situācijas ierobežojumu ietekmi uz spēju 2021. gada aprīlī īstenot latviešu valodas apguves nometni, ņemot vērā vairākus apsvērumus: latviešu valodas apguves nometnei nav attiecināmi publisko pasākumu (pulcēšanās) noteikumi; Īrijā skolas plānoja februārī atsākt darbu arī ārkārtas situācijā, jo sevišķi izlaiduma klasēs jeb vidusskolēniem, kas ir arī latviešu valodas apguves nometnes mērķgrupa; latviešu valodas apguves nometne Īrijā nodrošina skolas atbalsta funkciju – īru skolās latviešu valodu nemāca, bet skolēniem ir iespēja kārtot latviešu valodas eksāmenu “ The Leaving Certificate”.

Finansējums izlietots atbilstoši nometnes aktivitāšu īstenošanas izmaksu tāmei, kas ietver izdevumus publicitātes nodrošināšanai, telpu īrei, ēdināšanai, pedagogu atlīdzībai (3 pedagogi, viens audzinātājs, kas veic nakts pieskatīšanu,  iekļauts darba devēju sociālais nodoklis), brīvā laika nodarbību vadīšanai, mācību materiālu iegādei un transportam.